Ucis de lumânarea luată la Înviere. Un om a murit în flăcări, după ce locuinţa sa a luat foc. Incendiul puternic a avut loc într-un apartament de la etajul 12 al unui bloc din sectorul 4 al Capitalei.
Ucis de lumânare
Potrivit pompierilor, flăcările ar fi izbucnit de la o lumânare aprinsă şi lăsată nesupravegheată. În scurt timp, casa scării a fost inundată cu fum. Alte trei persoane au fost evacuate de la etajele superioare, dar nu au fost transportate la spital.
A fost însă noapte albă pentru pompierii din toată ţara. În ultimele 24 de ore, salvatorii au fost chemaţi la aproape 1.500 de intervenţii, în creştere faţă de anul trecut.